10. ΝΟΜΟΣ υπ’ αριθ. 4046 της 11/19 Απρ. 1960 (ΦΕΚ Α΄47) Περί ρυθμίσεως θεμάτων αφορώντων τους εργάτας τύπου και τυπογράφους. Άρθρ.1.–(Κατηργήθη δια του Ν.Δ. 808/1971, κατωτ. αριθ. 12). Άρθρ.2.–Δια Β.Δ/τος, εκδιδομένου προτάσει του Υπουργικού Συμβουλίου και τη εισηγήσει του Υπουργού Εργασίας, επιτρέπεται όπως συγχωνευθώσιν εις ενιαίον Ταμείον το δια του Νόμ. 6071/1934 ιδρυθέν και βάσει του Ν.Δ. 3572/1956 λειτουργούν Ταμείον Ασφαλίσεως Εργατών Τύπου Αθηνών, μετά του συσταθέντος παρ’ αυτώ δια του άρθρ. 2 του Νόμ. 1872/1951 Κλάδου Ασφαλίσεως Εργατών Τύπου Θεσσαλονίκης, και το δια του Νόμ. 5243/1931 ιδρυθέν και δια του Νόμ. 6071/1934 μετονομασθέν Ταμείον Ασφαλίσεως Τυπογράφων και Μισθωτών Γραφικών Τεχνών, επιτρεπόμενης και της συγχωνεύσεως ενίων κλάδων εις έτερον ή ετέρους Οργανισμούς Κοινωνικής Ασφαλίσεως παρ’ οις λειτουργούν αντίστοιχοι Κλάδοι ασφαλίσεως. Δια του αυτού Βασιλικού Δ/τος θέλουν καθορισθή η επωνυμία του συσταθησομένου ενιαίου Ταμείου, τα της διοικήσεως και λειτουργίας αυτού, τα των πόρων προϋποθέσεων και ύψους των ασφαλιστικών παροχών, τα της τύχης της περιουσίας και του προσωπικού των συγχωνευθησομένων Ταμείου, τα της συνεχίσεως της ασφαλίσεως παρά τοις Οργανισμοίς παρ’ οις θέλουσι συγχωνευθή οι Κλάδοι των συγχωνευομένων Ταμείων, ως και παν άλλο ζήτημα όπερ ήθελεν ανακύψει εκ της συγχωνεύσεως. Άρθρ.3.–Η ισχύς του παρόντος άρχεται από της δημοσιεύσεως αυτού δια της Εφημερίδος της Κυβερνήσεως. 